Valstybės Taryba (Prancūzija)
Valstybės Taryba (pranc. Conseil d’État) – Prancūzijos vyriausybinė institucija, veikianti kaip vykdomosios valdžios patarėja teisės klausimais ir aukščiausiasis administracinis teismas. Taryba analizuoja, sistemina ir teikia teisinę informaciją vyriausybei, remiantis jos sprendimais formuojama Prancūzijos administracinė teisė. Valstybės Taryba, kurią 1799 m. įsteigė Napoleonas, pakeitė Karaliaus Tarybą (Conseil du Roi). Būstinė nuo 1871 m. įsikūrusi Karališkuosiuose rūmuose, Paryžiuje. Sudaro aukšti valstybės pareigūnai ir teisėjai. Vadovauja Valstybės Tarybos vicepirmininkas (teisingumo ministro teikimu skiriamas Ministrų Tarybos), kuris yra devintas pagal svarbą valstybės tarnautojas Prancūzijoje.